Материалът EVA представлява синтетична пяна – EVA Foam. Постелките от този материал са леки, но обемни, поради което често нямат добро сцепление с пода и са с ниско качество.
EVA постелките се късат и нараняват лесно, нямат добра издържливост.
Постелките от NBR са изработени от вид гума и се препоръчват за Фитнес, Гимнастика, Аеробика, Стречинг или друг вид упражнения, за които не е необходимо високо сцепление с пода, каквото е необходимо при практикуването на йога. Препоръчват се за мъже, жени, особено подходящи са и за деца. Имат по- добра устойчивост от EVA постелките.
PVC – това са най– често срещаните и най- обикновеният вид постелки, използват се за професионално оборудване във фитнес залите, поради тяхната издръжливост и ниска цена. При тях стандартният размер е 173см дължина, 61см широчина. Преди да закупите такава постелка уверете се, че става въпрос за добро качество, а не имитация.
TPE означава Термопластичен Еластомер. Този тип постелки осигуряват добра антибактериална среда. Сцеплението е много добро както с пода, така и с тялото при изпълнение на упражненията. ТРЕ е екологичен материал, без мирис, високо издръжлив на разтягане и триене, което дава усещане за стабилност и баланс. Постелките от TPE материал имат висока плътност и еластичност и са сред най – популярните за йога упражнения.